CELEX: 62007FO0070(01)
Language: el
Date: 2009-11-10
Title: Διάταξη του Δικαστηρίου Δημόσιας Διοίκησης (πρώτο τμήμα) της 10ης Νοεμβρίου  2009. # Luigi Marcuccio κατά Επιτροπής των Ευρωπαϊκών Κοινοτήτων. # Υπαλληλική υπόθεση - Υπάλληλοι - Προδήλως απαράδεκτο. # Υπόθεση F-70/07.

ΔΙΑΤΑΞΗ ΤΟΥ ΔΙΚΑΣΤΗΡΙΟΥ ΔΗΜΟΣΙΑΣ ΔΙΟΙΚΗΣΗΣ
      (πρώτο τμήμα)
      της 10ης Νοεμβρίου 2009
      Υπόθεση F-70/07
      Luigi Marcuccio
      κατά
      Επιτροπής των Ευρωπαϊκών Κοινοτήτων 
      «Υπαλληλική υπόθεση – Υπάλληλοι – Αγωγή αποζημιώσεως – Ένσταση παράλληλης προσφυγής – Προδήλως απαράδεκτο»
      Αντικείμενο: Προσφυγή-αγωγή, ασκηθείσα δυνάμει των άρθρων 236 ΕΚ και 152 ΕΑ, με την οποία ο L. Marcuccio ζητεί, μεταξύ άλλων, να υποχρεωθεί
         η Επιτροπή να αποκαταστήσει τη ζημία που αυτός υπέστη εξαιτίας της αρνήσεώς της να του καταβάλει τα αποδοτέα έξοδα στα οποία
         διατείνεται ότι υποβλήθηκε στην υπόθεση T‑176/04.
      
      Απόφαση: Το πρώτο, το δεύτερο, το τρίτο και το έκτο αίτημα της προσφυγής-αγωγής απορρίπτονται ως προδήλως απαράδεκτα. Κάθε διάδικος
         φέρει τα έξοδά του ως προς το πρώτο, το δεύτερο, το τρίτο και το έκτο αίτημα της προσφυγής-αγωγής του προσφεύγοντος-ενάγοντος,
         συμπεριλαμβανομένων των προβληθέντων στο πλαίσιο της διαδικασίας της υποθέσεως T‑176/04 DEP αιτημάτων.
      
      Περίληψη
      Διαδικασία – Δικαστικά έξοδα – Καθορισμός των εξόδων – Αντικείμενο
      (Άρθρο 236 ΕΚ· Κανονισμός Διαδικασίας του Πρωτοδικείου, άρθρο 92 § 1· Κανονισμός Υπηρεσιακής Καταστάσεως των υπαλλήλων, άρθρο
            91)
      Ο νομοθέτης προέβλεψε ειδική διαδικασία καθορισμού των δικαστικών εξόδων στην περίπτωση στην οποία οι διάδικοι ερίζουν ως
         προς το ύψος και τη φύση των αποδοτέων εξόδων μετά την έκδοση αποφάσεως ή διατάξεως με την οποία το Πρωτοδικείο αποφαίνεται
         επί της ένδικης διαφοράς και καθορίζει ποιος διάδικος φέρει τα δικαστικά έξοδα. Επιπλέον, η ειδική αυτή διαδικασία για τον
         καθορισμό των δικαστικών εξόδων, την οποία προβλέπει το άρθρο 92, παράγραφος 1, του Κανονισμού Διαδικασίας του Πρωτοδικείου,
         αποκλείει τη διεκδίκηση των ιδίων ποσών ή ποσών που καταβλήθηκαν για τον ίδιο σκοπό, στο πλαίσιο αγωγής με αντικείμενο την
         εξωσυμβατική ευθύνη της Κοινότητας. Επομένως, ο προσφεύγων-ενάγων δεν μπορεί, βάσει του άρθρου 236 ΕΚ και του άρθρου 91 του
         Κανονισμού Υπηρεσιακής Καταστάσεως των υπαλλήλων των Ευρωπαϊκών Κοινοτήτων, να ασκήσει παραδεκτώς προσφυγή-αγωγή που να έχει
         στην πραγματικότητα το ίδιο αντικείμενο με την αίτηση περί καθορισμού των δικαστικών εξόδων.
      
      (βλ. σκέψεις 16 και 17)
      Παραπομπή:
      ΠΕΚ: 11 Ιουλίου 2007, T‑351/03, Schneider Electric κατά Επιτροπής, Συλλογή 2007, σ. II‑2237, σκέψη 297